ניוז חיפה והקריות » מדברים "שואה"
מדברים "שואה"
יום עיון בנושא השואה נערך לתלמידי שכבה י"ב של בית הספר "שיפמן" בטירת כרמל. יום העיון כלל שמיעת עדויות של ניצולים
פורסם ב: 14/11/16 , 1:05 מייל לכתב
יום העיון, מהווה חלק מלימודי ההיסטוריה של תלמידי השכבה. צילום: עיריית טירת כרמל
במסגרת לימודי היסטוריה בבית הספר 'שיפמן' בטירת כרמל, יצאו ביום ראשון (06/11) תלמידי שכבה י"ב של בית הספר ליום עיון בבית לוחמי הגטאות. יום העיון שנערך זו השנה הרביעית ברציפות, מהווה חלק מלימודי ההיסטוריה של תלמידי השכבה במסגרת פרויקט סחל"ב והוא עסק בעיקר בנושא 'מנהיגות' שנבחר ע"י הצוות החינוכי ללימודי ההיסטוריה של ביה"ס, כנושא מרכזי בלימודי טוטליטאריות ושואה.
יום העיון החשוב של תלמידי שכבה י"ב בבית לוחמי הגטאות, כלל ביקור של התלמידים באתרים השונים ובתחנות המידע וגם שמיעת עדויות אישיות מפי ניצולי וניצולות שואה. בשיחה עם אחד התלמידים שהשתתפו ביום העיון באתר לוחמי הגטאות, עולה כי התלמידים התרשמו עמוקות מעוצמת הסבל שחוו היהודים בשואה הנאצית והביעו גאווה לאומץ הלב שגילתה המנהיגות היהודית בתוך הגטאות.